burgasdotpro/wikipedia huggingface dataset:
Závadský potok (prítok Lopušnej)

Závadský potok je potok na strednom Spiši, na území okresu Poprad. Je to pravostranný prítok Lopušnej, meria 2,2 km a je tokom VI. rádu.
Pramení v Kozích chrbtoch, v podcelku Dúbrava, na severoseverovýchodnom úpätí Krahulca (1 074,7 m n. m.), južne od obce Šuňava, v nadmorskej výške približne 945 m n. m. Na hornom toku tečie severovýchodným smerom, zľava priberá krátky prítok, na strednom toku tečie cez lokalitu Závrty a esovito sa ohýba. Ďalej už pokračuje smerom na sever, sprava priberá krátky prítok, tečie popri areáli poľnohospodárskeho družstva na ľavom brehu a napája malú vodnú nádrž. Odtiaľ tečie k ústiu na krátkom úseku na severovýchod, zľava ešte priberá prítok z Nižnej Šuňavy a východne od Šuňavy ústi v nadmorskej výške cca 828,5 m n. m. do Lopušnej.
Rodézia

Rodézia môže byť:
Hájsky potok (prítok Lopušnej)

Hájsky potok je potok na strednom Spiši, na území okresu Poprad. Je to pravostranný prítok Lopušnej, má dĺžku 4,6 km a je tokom VI. rádu.
Pramení na južnom okraji Kozích chrbtov, v podcelku Dúbrava, na východoseverovýchodnom svahu Krahulca (1 074,7 m n. m.), v lokalite Uhliská, v nadmorskej výške približne 970 m n. m. Od prameňa tečie najprv východným smerom, následne vytvára výrazný oblúk prehnutý na juh, ktorým obteká lokalitu Háj na ľavom brehu a sprava priberá krátky prítok. Ďalej tečie smerom na sever, pri horárni Lopušná priberá ľavostranný prítok (1,8 km) tečúci severne od lokality Háj a pokračuje cez Malú Lopušnú dolinu severovýchodným smerom. Z pravej strany potom priberá prítok z lokality Jakubčáková, stáča sa najprv na severoseverozápad a napokon na sever. Východne od Nižnej Šuňavy ústi v nadmorskej výške 808,4 m n. m. do Lopušnej.
Viktóriine vodopády

Viktóriine vodopády sú jedny z najväčších vodopádov na svete. Nachádzajú sa v južnej Afrike na rieke Zambezi na hraniciach medzi Zambiou a Zimbabwe.
Šírka vodopádu je 1 800 m. Voda padá dole z útesu vysokého 120 m do úzkeho (130 m) a hlbokého (140 m) kaňonu v čadiči. Ich africké meno "Mosu-oa-tun-ya" znamená "dym, ktorý hrmí". Rozkladajú sa na rozhraní púšte Kalahari a východoafrickej vysočiny. Prietoky v priebehu roku silne kolísajú. Priemerný prietok je 1 400 m³/s.
Vodopády boli objavené v roku 1855 škótskym cestovateľom Davidom Livingstonom a pomenované podľa britskej kráľovnej Viktórie.
Zambezia

Zambezia môže byť:
Zambézia

Zambézia (hist. aj Zambezia) môže byť :
Irma Allodiatorisová

Dr. Irma Allodiatoris (* 1. február 1912, Arad, Rumunsko - † 7. marec 1988, Budapešť, Maďarsko)
Menej známa muzeálna pracovníčka rumunského pôvodu, prírodovedkyňa, bibliografka, popularizátorka dejín zoológie, geológie, paleontológie a známa antropologička.
Dr. Irma Allodiatoris sa narodila v Rumunsku v roku 1912. 
Po skončení základného vzdelania pokračovala v štúdiu prírodných vied a neskôr pokračovala ďalej v štúdiu a venovala sa hlavne prírodovedným bibliografiám a celkove štúdiu dejín zoológie. Počas svojho života za zaoberala okrem už spomínaných okruhov i paleontológiou a antropológiou. 
Pre našu i česko-slovenskú prírodovedu a entomológiu majú význam hlavne jej práce, ktoré pojednávajú o prírodovedných bibliografiách z Karpatskej oblasti, kde sú zahrnutí i mnohí naši prírodovedci a entomológovia. 
Dr. Irma Allodiatoris zomrela v Budapešti v roku 1988, kde pôsobila dlhé roky.
Helena Arbatskaja

Ing. Helena Arbatskaja, CSc. (známa aj ako Jelena Arbatskaja * 26. október 1915 – † 14. február 1991) bola prírodovedkyňa, inžinierka – agronómka a entomologička – fytopatologička, ktorá má význam hlavne ako autorka niektorých prác o hmyze z hľadiska poľnohospodárskej entomológie a ochrany pred škodlivými vplyvmi hmyzu. Patrila k zakladateľom Československej spoločnosti entomologickej na Slovensku zo dňa 10. mája v roku 1957 v Bratislave, kde bola jednou z 26 zakladajúcich slovenských entomológov.
Na tomto prvom valnom zhromáždení Slovenskej entomologickej spoločnosti bola Ing. Arbatskaja zvolená za náhradníčku výboru Slovenskej entomologickej spoločnosti.
Zaoberala sa hlavne fytopatológiou. Pre našu aj česko-slovenskú entomológiu majú význam hlavne jej práce, ktoré sa zaoberajú štúdiom škodcov z triedy hmyzu (Insecta) a bojom proti nim. Väčšina jej prác sa zaoberá problematikou spriadača amerického ("Hyphantria cunea" Drury), ktorý bol v 50-tych rokoch 20. storočia obávaným škodcom na území Slovenska.
Po roku 1961 pôsobila ako vedecká námestníčka riaditeľa Kazachstanského vedecko výskumného ústavu poľnohospodárskeho v Alma Ate. Neskôr bola vedúcou vedeckou pracovníčkou Všezväzového vedecko výskumného ústavu ethéro-olejových kultúr v Simferopole na Kryme.
Jaroslav Tykač

RNDr. Jaroslav Tykač (* 9. december 1886, Štěnovice u Plzně, Rakúsko-Uhorsko – † 16. apríl 1959, Praha, Česko-Slovensko) bol známy český prírodovedec, učiteľ, doktor prírodných vied, konzervátor ochrany prírody a entomológ – lepidopterológ, ktorý má význam hlavne ako autor viacerých kníh o motýľoch, ktoré patria na území Slovenska k najznámejším, hlavne u začínajúcich zberateľov. Od roku 1906 bol členom "České společnosti entomologické", členom "Klubu přírodovědeckého" v Plzni a správca prírodovedeckého oddelenia Městského muzea v Plzni.
Životopis.
Po skončení základnej a strednej školy študoval na pedagogickej fakulte a pôsobil po skončení svojich štúdií ako učiteľ na viacerých školách na Plzeňsku. Tu pôsobil až do roku 1934. V roku 1935 sa presťahoval do Prahy, kde pôsobil až do svojej smrti.
Zbierky.
Jeho zbierka hmyzu je uložená jednak v Západočeském muzeu v Plzni, kde sú hlavne európske druhy motýľov. Ďalšia časť jeho zbierky (motýle z územia Česko-Slovenska – Krkonoše a stredné Čechy, ale aj strednej Ázie – prevažne rod "Colias") v počte asi 25 000 exemplárov sa nachádza v Entomologickom oddelení Národního muzea v Prahe.
Diela.
Pre našu – slovenskú entomológiu majú význam hlavne nasledovné práce, ktoré pojednávajú o našich motýľoch a sú veľmi dobrou určovacou pomôckou, hlavne pre začínajúcich entomológov.
Julie Halardová-Decugisová

Julie Halardová-Decugisová (* 10. september 1970, Versailles, Francúzsko) je bývalá francúzska profesionálna tenistka. Počas svojej kariéry vyhrala 12 turnajov WTA v dvojhre a 15 turnajov vo štvorhre.
Amy Frazierová

Amy Frazierová (* 19. september 1972, St. Louis, Missouri, USA) je bývalá americká profesionálna tenistka. Počas svojej kariéry vyhrala 8 turnajov WTA v dvojhre a 4 turnaje vo štvorhre.
Asertívne právo

Asertívne právo je každé z desiatich základných asertívnych práv, ktoré sformuloval autor Manuel J. Smith. Tieto práva sa vyučujú ako súčasť rozvoja osobnosti na odstránenie neasertívneho, manipulatívneho správania z medziľudskej komunikácie.
Asertivita je popri agresivite a pasivite tretí spôsob medziľudského správania. Je pre všetkých zúčastnených výhodnejšia než manipulatívnosť a jej zaradenie do komunikačnej výbavy vyplýva aj z priaznivej spätnej väzby.
Asertívne práva vyplývajú z práva každého človeka rešpektovať jeho ľudskú dôstojnosť, slobodu a právo mať svoj názor a slobodne sa rozhodovať.
Desať základných asertívnych práv.
Desať základných asertívnych práv formuloval M. Smith v knihe "Keď poviem nie, cítim sa previnilo".
Asertívne práva slúžia ako prostriedok na ochranu práv a dôstojnosti jednotlivca v prípade manipulácie. I keď samy o sebe nie sú návodom na správanie, sú "filozofickým" základom asertívnych komunikačných techník, ktoré vedú k priamej, otvorenej a slobodnej komunikácii, k zachovaniu si sebaúcty a pôsobia kontramanipulatívne.
Krížna (prítok Potôčkov)

Krížna je potok na strednom Spiši, na území okresu Poprad. Je to pravostranný prítok Potôčkov, meria 3,3 km a je tokom V. rádu.
Tečie v Kozích chrbtoch, v podcelku Dúbrava, kde pramení na východnom svahu Krížového vrchu (1 102,0 m n. m.) v nadmorskej výške približne 1 075 m n. m. Od prameňa tečie na krátkom úseku najprv na sever, vzápätí sa stáča na východ a preteká lokalitou Repiská. Následne sa stáča na severovýchod, na dolnom toku obteká lokalitu Košiarová kolíska na ľavom brehu a zároveň sa esovito ohýba, pričom tečie najprv na východojuhovýchod a napokon na severoseverovýchod. Do Potôčkov sa vlieva južne od obce Spišská Teplica, na južnom úpätí vrchu Podstráň (797,9 m n. m.), v nadmorskej výške cca Nepriberá žiadne prítoky.
Kadluby

Kadluby sú potok na strednom Spiši, v centrálnej časti okresu Poprad. Je to jediný ľavostranný prítok Potôčkov, meria a je tokom V. rádu.
Tečie v Popradskej kotline, v časti Vrbovská pahorkatina, pramení južne od obce Spišská Teplica, na severozápadnom úpätí Podstráne () v nadmorskej výške približne Od prameňa tečie najprv na východ, následne vytvára výrazný oblúk prehnutý na východ, esovito sa ohýba a prechodne tečie na severoseverozápad. Juhovýchodne od centra Spišskej Teplice sa stáča severovýchodným smerom a tečie v blízkosti obce na ľavom brehu. Napokon vstupuje na územie mesta Poprad, kde sa stáča na východ a západojuhozápadne od centra mesta sa v nadmorskej výške cca vlieva do Potôčkov. Potok preteká odlesnenou podhorskou poľnohospodárskou krajinou a nepriberá žiadne prítoky.
Teplica (prítok Popradu)

Teplica je potok na strednom Spiši, v centrálnej časti okresu Poprad. Je to pravostranný prítok Popradu, meria 4 km a je tokom IV. rádu.
Priebeh toku.
Tečie v Popradskej kotline, v časti Vrbovská pahorkatina, kde pramení juhozápadne od obce Spišská Teplica, na východoseverovýchodnom úpätí Černušovej (889,5 m n. m.) v nadmorskej výške približne 730 m n. m. Od prameňa tečie na sever, pričom sa esovito ohýba, zľava priberá dva krátke prítoky z lokality Kamence a prechodne tečie na východ. Sprava priberá ďalší krátky prítok, stáča sa na sever a preteká okrajom intravilánu Spišskej Teplice. Následne sa rozvetvuje na dve ramená, kým hlavné koryto tečie na sever, potom na východ, vedľajšie pravostranné rameno preteká cez intravilán obce na severovýchod. Severovýchodne od centra obce sa spájajú a potok tečie severovýchodným smerom, pod obcou priberá zľava prítok pritekajúci z oblasti miestneho kameňolomu. Odtiaľ tečie na krátkom úseku na sever, opäť zľava priberá krátky prítok z lokality Kúty a stáča sa východným smerom k ústiu. Západne od (centra) mesta Poprad ústi v nadmorskej výške cca 681 m n. m. do Popradu.
Mary Joe Fernándezová

Mary Joe Fernándezová (* 19. august 1971, Dominikánska republika) je bývalá americká profesionálna tenistka. Počas svojej kariéry vyhrala 7 turnajov WTA v dvojhre a 17 turnajov vo štvorhre.
Bohuslav Havránek

Prof. PhDr. Bohuslav Havránek, DrSc., (* 30. január 1893, Praha – † 2. marec 1978, Praha) bol český filológ, bohemista, profesor porovnávacej slovanskej filológie a čelný predstaviteľ Pražského lingvistického krúžku, profesor na Masarykovej univerzite v Brne, neskôr na Karlovej univerzite v Prahe, dlhoročný riaditeľ Ústavu pre jazyk český, člen viacerých akadémií vied, člen mnohých zahraničných lingvistických asociácií. Bol jednou z vedúcich osobností česko-slovenskej jazykovedy.
Jeho najvýznamnejšou prácou z odboru slavistiky je dvojzväzkové dielo "Genera verbi v slovanských jazycích" (1928, 1937), v ktorom sa okrem slovesného rodu zaoberá aj inými stránkami slovanského slovesa. Dôležitou oblasťou jeho vedeckej činnosti bola paleoslovenistika. Zaoberal sa otázkami cyrilo-metodovskej kultúry a jazyka staroslovienskych pamiatok českého pôvodu.
Jeho vedeckovýskumná práca v oblasti bohemistiky bola značne rozsiahla. Medzi najdôležitejšie diela patria "Československá vlastivěda" (3. zväzok, 1934), "Vývoj spisovného jazyka českého" (1936). Zúčastnil sa tvorby veľkých lexikografických diel spisovnej češtiny "Príručnom slovníku jazyka českého" (1942-1957) a na štvorzväzkovom "Slovníku spisovného jazyka českého" (1958-1971).
Gigi Fernándezová

Gigi Fernándezová (* 22. február 1964, San Juan, Portoriko) je bývalá americká profesionálna tenistka. Počas svojej kariéry vyhrala 2 turnaje WTA v dvojhre a 69 turnajov vo štvorhre.
Václav Brožík

Václav Brožík (* 5. marec 1851, Třemošná, Česko – † 15. apríl 1901, Paríž, Francúzsko) bol český akademický maliar.
Životopis.
Brožík pochádzal z najchudobnejších pomerov. Učil sa za litografa a v porcelánke. Od roku 1868 študoval na Akadémii výtvarných umení (AVU) v Prahe, Drážďanoch a Mníchove. V roku 1879 podnikol študijnú cestu do Holandska, kde študoval starých flámskych a holandských maliarov.
Oženil sa s dcérou bohatého parížskeho obchodníka s obrazmi. Bol povolaný ako profesor na pražskú Akadémiu a svoj čas až do smrti delil medzi Prahu a Paríž, kde mal rodinu.
Pričinením svojho svokra dosiahol v Paríži mnoho cien a vyznamenaní a nakoniec bol zvolený za člena Francúzskeho inštitútu. Zo svokrovho podnetu namaľoval obraz, ktorým mal získať priazeň rakúskeho cisára. Uspel a cisár František Jozef I. ho potom povýšil do šľachtického stavu.
Stal sa najznámejším českým maliarom v Európe poslednej štvrtiny 19. storočia, ktorý ako člen Francúzskeho inštitútu vstúpil medzi „štyridsať nesmrteľných“, čo sa žiadnemu inému českému umelcovi nikdy nepodarilo. Dosiahol obrovský verejný úspech. Bol uctievaný ako najväčší žijúci český maliar.
Brožík bol reprezentantom akademickej historickej maľby. Modernisti považujú jeho tvorbu za symbol obdobia rozkladu a úpadku akademizmu. Podľa ich príkreho odsudku rozmerná historická kompozícia z českých dejín, ktorá mala posilňovať národné uvedomenie, trpí teatrálnosťou, maliarova usilovnosť a húževnatosť nebola vždy vyvážená talentom, čo viedlo k ilustračnej povrchnosti a neveľkej invencii, suchej kresbe a dekoratívnemu koloritu.
Krajiny a žánrové výjavy z vidieckeho života berú modernisti na milosť. Sú podľa nich príťažlivejšie. Brožík ich maľoval na podnet svojho svokra.
Pri podobizniach išlo Brožíkovi o verné vystihnutie podoby a spoločenského postavenia portrétovaného a nie o jeho psychologickú charakteristiku.
Zaujaté odsudky modernistov návštevníci galérií nikdy nezdieľali. Našťastie je od začiatku 80. rokov 20. storočia akademizmus rehabilitovaný aj oficiálnou kunsthistóriou. Aj Brožíkove obrazy boli vytiahnuté z depozitárov. Veľká Brožíkova výstava v Prahe na konci roku 2003 sa stretla s nadšením verejnosti.
Valónsko

Valónsko môže byť:
Luxembourg

Luxembourg (po fr.) alebo Luxemburg (po hol. a po nem.) môže byť:
Luxembourg môže byť:
Luxemburg môže byť:
Oblasť (RŠÚJ 2)

Oblasť (v európskych textoch označovaná aj ako región (v užšom zmysle) alebo zoskupenie krajov) je štatistická územná jednotka regionálnej úrovne druhého rádu (v európskej terminológii NUTS 2) na Slovensku.
Oblasti sú:
Región cestovného ruchu

Región cestovného ruchu je región Slovenska vymedzený na účely cestovného ruchu v roku 2004 dokumentom „Regionalizácia cestovného ruchu v SR“ zostaveným Ústavom turizmu, s.r.o. pre Ministerstvo hospodárstva. Príslušný dokument z roku 2004 aj s mapou je tu . 
Pred rokom 2004 sa používalo staršie delenie na oblasti cestovného ruchu, ktorého jednotky (oblasti) boli inak vymedzené, a ktoré na rozdiel od delenia na regióny cestovného ruchu nepokrývalo celé územie Slovenska (stred Podunajskej nížiny a časť Východoslovenskej nížiny nepatrili do žiadnej oblasti cestovného ruchu). Toto delenie bolo založené na dokumentoch „Rajonizácia cestovného ruchu ČSSR“ z roku 1962 a najmä „Rajonizácia cestovného ruchu SSR“ z roku 1980.
Regióny cestovného ruchu (2004/2005).
V zátvorke sú uvedené neoficiálne (teda len možné) skrátené názvy.
Oblasti cestovného ruchu (1980/1981).
V zátvorke sú uvedené neoficiálne (teda len možné) skrátené názvy.
Amánulláh Chán

Amánulláh Chán () alebo Amánulláh Chan (* 1. jún 1892, Paghman, Afganistan – † 25. apríl 1960, Zürich, Švajčiarsko) bol emir Afganského emirátu (19191926) a neskôr kráľ Afganského kráľovstva (19261929).
Nastúpil na trón po zavraždení svojho otca emira Habíbulláha Chána. Prijal modernizačný program kemalistických reforiem, v roku 1923 vyhlásil novú ústavu, a v roku 1926 nahradil titul emir (princ) titulom šáh (kráľ). Jeho program vzbudil odpor miestnych kmeňov aj duchovných, za povstania v roku 1929 musel utiecť z krajiny. Napriek snahám Nemecka aj Sovietskeho zväzu získať ho k protibritskej politike sa do politiky už nevrátil.
Reformy.
Amánulláh Chán sa snažil pozdvihnúť zaostalú krajinu reformami. Inšpiráciu hľadal nielen v moslimskom Turecku a Indii, ale aj v ďalekom Francúzsku. V tom čase žili obyvatelia Afganistanu rovnako ako počas vlády Talibanu. Feudálny štát bol v skutočnosti len agregátom rozhádaných kmeňov a verejnú mienku ovládali síce nevzdelaní, ale o to zanietenejší mulláhovia, moslimskí duchovní. A s duchovenstvom sa Amánulláh dostal čoskoro do konfliktu.
Roku 1923 vyhlásil prvú afganskú ústavu, vypracovanú predstaviteľmi pokrokového mladoafganského hnutia. Skonfiškoval pôdu patriacu obskúrnym náboženským nadáciám a založil laické školy, vyučujúce okrem koránu aj moderné vedy. Konzervatívne duchovenstvo sfanatizovalo masy nevzdelaných roľníkov a už roku 1924 vypuklo v meste Chóst protivládne povstanie. Emir musel väčšinu reforiem odvolať.
V roku 1927 sa vybral na cestu do zahraničia. Cez Indiu a Egypt sa dostal do Európy, kde navštívil Taliansko, Francúzsko, Nemecko, Anglicko a cez ZSSR, Turecko a Irán sa vrátil domov. Plný nezvyčajných dojmov zvolal Loja Džirgu, veľkú radu afganských kmeňov. Na jej zasadnutí predniesol rad nových návrhov. Skostnatené islamské zvykové právo šaría nahradil svetskými zákonmi. Súdnu moc odňal duchovenstvu a preniesol ju na štát. Postaral sa aj o práva žien. Určil spodnú hranicu pre uzavretie manželstva (18 rokov), zaviedol koedukáciu chlapcov a dievčat (do 11 rokov) a zakázal mnohoženstvo. Vrcholom bolo, keď verejne, pred celou Loja Džirgou, sňal vlastnej manželke závoj (čador) a vyzval ostatných, aby urobili to isté.
Koniec vlády.
Šokovaní vyslanci kmeňov a duchovní začali pripravovať povstanie. Koncom roku 1928 vydali islamskí učenci fatvu (náboženský edikt) obviňujúcu kráľa z bezbožnosti a zbavujúcu ho trónu. Zoči voči ozbrojeným fanatikom, sa emir v noci z 13. na 14. januára 1929 vzdal trónu a ušiel z Afganistanu. Zabudnutý reformný monarcha zomrel v európskom exile vyše 30 rokov po nútenej abdikácii.
Prix de Rome

Prix de Rome ("Rímska cena") bolo ocenenie každoročne udeľované vo Francúzsku, významným umelcom. 
Tradícia ceny bola založená v roku 1603. Udeľovala sa najskôr v troch kategóriáchmaľba, sochárstvo a architektúra; v roku 1803 pribudla hudba a v roku 1804 rytina. Ocenenie bolo udelené na základe prebehnutej súťaže a výhra mala charakter štipendijného pobytu v Manciniho paláci a neskôr vo Vile Medici v Ríme. Cena bola udeľovaná do roku 1968.
Získanie Prix de Rome znamenalo veľkú prestíž a jej udeľovanie sprevádzalo niekoľko škandálov. Najznámejší sa udial v 20. storočí, kedy sa skladateľovi Mauricovi Ravelovi nepodarilo cenu získať ani na piaty pokus.
Poiplie

Poiplie môže byť:
Mikroregión Stredné a dolné Poiplie

Mikroregión Stredné a dolné Poiplie je mikroregión registrovaný na Krajskom úrade v Nitre. Má rozlohu 136 km² a počet obyvateľov 5 531. Nachádza sa v okrese Levice a zaberá územie 10 obcí.
Jeho súčasťou sú tieto obce:
Supraphon

Supraphon je české hudobné vydavateľstvo, jedna z najvýznamnejších českých gramofónových spoločností, ktorá má registrovanú značku už od roku 1932. Do roku 1992 česko-slovenské hudobné vydavateľstvo fungujúce aj pod označením Gramofonové závody np, SHV (Státní Hudební vydavatelství np), Supraphon np, Supraphon sp. Od roku 1950 až do roku 1990 bol hlavnou domácou česko-slovenskou gramofónovou spoločnosťou, rovnako exportnou pod značkou Artia, ale aj spočiatku monopolným distribútorom licenčných zahraničných verzií pre domáci trh. Jeho pôvodný popový a džezový katalóg vlastnil v rokoch 1994 – 1998 Bonton Music a potom SONY MUSIC/BONTON (SLOVAKIA) s.r.o. v rokoch 1998 – 2003. Dnes archív Supraphonu predstavuje opäť veľkú zbierku unikátnych nahrávok, približne 55 000 pop / rock, 30 000 klasická hudba, 8 000 ľudová hudba, 5 000 hovorené slovo a 3 000 džezová produkcia. Taktiež vydavateľstvo vlastní katalóg bývalého česko-slovenského hudobného vydavateľstva Panton, ako aj katalóg vydavateľstva Bonton Music z obdobia rokov 1990 – 1997. 
Archív Supraphonu je najrozsiahlejším hudobným archívom v Česku.
Kukučínova ulica (Košice)

Kukučínova ulica v Košiciach leží v mestskej časti Juh v okrese Košice IV.
Vývoj názvu ulice.
So zmenami politických režimov sa menil i jej názov: 
V medzivojnovom období sa na tejto ulici nachádzali vojenské sklady, vojenské zásobárne pre kasárne delostreleckého pluku číslo 111.
Kupeckého ulica (Košice)

Kupeckého ulica v Košiciach leží v mestskej časti Juh v okrese Košice IV. Ulica vznikla v druhej polovici 30. rokov 20. storočia.
Vývoj názvu ulice.
So zmenami politických režimov sa menil i jej názov:
Kuzmányho ulica (Košice)

Kuzmányho ulica, pomenovaná podľa slovenského spisovateľa Karola Kuzmányho (1806 - 1866), leží v Košiciach v mestskej časti Staré mesto v okrese Košice I. Ulica vznikla v druhej polovici 19. storočia.
Vývoj názvu ulice.
So zmenami politických režimov sa menil i jej názov:
Prípona "okružná" bola z názvu ulice vypustená po prerušení mestského okruhu Engelsova - Marxova - Hviezdoslavova - Kuzmányho - (Moyzesova) - Štúrova - Kirovova výstavbou novej železničnej a autobusovej stanice, ktorou bola prerušená Engelsova, dnešná Bencúrova ulica. Pred názvom Betlen körút mala pomenovania ako: "Exercir platz" (Cvičisko), "Xistus nationum" (Alej národov), "Promenade", "Felső", "Közép" a "Alsó Külsétány" (Vyšná, Stredná, Nižná promenáda).
Mut (egyptská bohyňa)

Mut (, ) bola staroegyptská bohyňa-matka, ktorá bola v svojich roznych aspektoch uctievaná v starovekom Egypte. Prvky jej kultu, jej význam i postavenie v panteóne egyptských božstiev sa menili v závislosti od práve vládnucej dynastie a doby.
Mytológia.
Meno Mut (znamená „Matka“) bolo povodne len jedným z titulov iného božstva, Nun, prvotných kozmických vod, z ktorých sa vynorilo slnko. V priebehu vekov sa však začalo rozlišovať medzi týmito pravodami a ich materským potenciálom a z Mut sa stalo samostatné božstvo, matka-stvoriteľka, ktorá dala vzniknúť vesmíru.
Počas Strednej ríše vzostup Téb a ich kultového boha Amona viedol k tomu, že Mut bola prijatá za Amonovu božskú manželku namiesto anonymnej Amaunet (čo je jednoducho len feminínny tvar boha Amona). Ich spoločným synom sa stal Chons.
Hieroglyf označujúci Mut a materstvo je sup, pretože Egypťania verili, že supy sú veľmi materské vtáky. Pretože samci a samice supa sa od seba výrazne znakovo neodlišujú, mysleli si Egypťania, že nejestvujú supí samci. Namiesto toho verili, že supy sa nerodia ako iné tvory, ale sú počaté samotným vetrom. Preto ani Mut nemala rodičov ale bola stvorená z ničoho a nemala vlastné deti. Chonsa si musela adoptovať.
Povodne bol týmto adoptovaným synom bohyne Menthu, boh vojny, ktorý tvoril s Amonom a Mut Tébsku triádu. Pretože však posvätná nádrž Mutinho chrámu mala podobu polmesiaca, nahradil Menthua neskôr ako Mutin syn mesačný boh Chons.
Mut ako bohyňa-ochrankyňa Egypta.
Horný i Dolný Egypt mali povodne svoje ochranné božstvá – supicu Nechbet a kobru Vadžet. Obe časti zeme mali tiež svoje bohyne-ochrankyne v boji (s podobou levice), dolnoegyptskú Bastet a hornoegyptskú Sechmet. Po tom, ako sa Téby stali strediskom celého Egypta, Mut postupne tieto staršie bohyne vytlačila z ich pozícii. Už skôr došlo k syntéze Nechbet so Sechmet a Vadžet s Bastet, ale Mut ich navyše asimilovala ako Mut-Vadžet-Bast a Mut-Sechmet-Bast. Mut splynula tiež s Menhit, ďalšou bohyňou-levicou a manželkou svojho syna Chonsa, ako Mut-Sechmet-Bast-Menhit. Nakoniec sa stala i Mut-Nechbet.
V dosledku ďalších zmien v staroegyptskom panteóne, po stotžnení bohov Ré a Amona, prenikla Mut i do Enneady. Ako panenská matka bola stotožňovaná s Réovou manželkou Hathor, kravskou bohyňou a matkou Hora. V tejto funkcii neskôr splynula s inou matkou Hora Eset a nakoniec bola známa ako Mut-Hathor a Mut-Eset-Nechbet. Stala sa tak najvýznamnejším staroegyptským ženským božstvom, ktoré v sebe zlučovalo aspekty všetkých egyptských bohýň (titulované jednoducho ako Eset), a ochrankyňou kráľovny.
Podoba.
Mut bola zobrazovaná ako žena so supími krídlami držiaca anch, korunovaná spojenou korunou Horného a Dolného Egypta, s perom bohyne Maat pri svojich nohách. Býva odetá v modrej a červenej. V dosledku početných premien býva zobrazovaná aj roznymi atribútmi iných bohýň – ako kobra, mačka, krava alebo levica.
Mutina titulatúra obsahuje označenia: „Matka sveta“, „Oko boha Ré“, „Kráľovná bohýň“, „Pani nebies“, „Matka bohov“ a „Tá, ktorá rodí, ale sama nebola nikým zrodená“.
Carnegie Hall Tower

Carnegie Hall Tower je 60-poschodový mrakodrap na 57. ulici v New Yorku. Je súčasťou zoskupenia troch mrakodrapov spolu s CitySpire Center a Metropolitan Tower. Budova je postavená v architektonickom štýle v harmónii so susednou Carnegie Hall.
Má výšku 231 metrov a postavená bola v roku 1991. Autorom budovy je argentínsky architekt César Pelli.
Noatun (audio)

Noatun je jeden z hlavných multimediálnych prehrávačov v KDE. Podporuje rôzne formáty, vrátane Ogg Vorbis a Wav.
Noatun má plne nastaviteľné rozhranie (okrem iných podporuje aj klasické Winamp, XMMS a KJöfol skiny) a môže byť rozšírený pomocou pluginov, pridávajúcich napr. vizualizačnú funkcionalitu. 
V súčasnosti je kritizovaný pre relatívne pomalý vývoj a redundanciu s ostatnými prehrávačmi KDE ako sú JuK and Amarok.
Noatun

Noatun môže byť:
Purány

Purány alebo zriedkavo purána (jednotné číslo: purána alebo puránam; sanskritský kmeň v jednotnom čísle "purána", sanskritský nominatív v jednotnom čísle "puránam") sú skupina dôležitých hinduistických textov. Sú to staré indické náboženské básne určené na to, aby uchovávala stáré tradicie (puránam). Existuje 18 hlavných purán, ktoré sú venované Višnuovi, Šivovi, Brahmovi a i. Sú zaradené do skupiny doplnkových védskych písiem.
Existuje 18 purán, z ktorých najvýznamnejšia je "Bhágavata Purána".
Skupina afrických, karibských a tichomorských štátov

Skupina afrických, karibských a tichomorských štátov, skrátene skupina AKT / štáty AKT / AKT (po anglicky "African, Caribbean and Pacific Group of States", "ACP group/ ACP states / ACP") je medzinárodná organizácia niektorých afrických, karibských a tichomorských štátov.
Pôvodne bola tvorená štátmi, ktoré podpísali "Georgetownskú dohodu o organizácii Skupiny afrických, karibských a tichomorských štátov" (1975) ako aj Lomskú konvenciu (1975; od roku 2000 nahradenú Dohodou z Cotonou), ale v zmysle Georgetownskej dohody k nej môžu pristúpiť aj štáty, ktoré len podpísali Lomskú konvenciu (Dohodu z Cotonou), ak dostanú súhlas Rady ministrov AKT.
Cieľom organizácie je realizovať Lomskú konvenciu/Dohodu z Cotonou (teda zvláštny multilaterálny zmluvný vzťah s Európskou úniou) a rozvíjať vzájomný obchod členských štátov, ako aj obchod vôbec.
Až do roku 2000 platilo, že sa tieto krajiny podľa zmluvy tešili výnimočnému zaobchádzaniu zo strany Európskej únie. Pre väčšinu poľnohospodárskych plodín ako aj pre všetky dodávky nerastných surovín a priemyslových výrobkov mali krajiny AKT zabezpečené bezcolný prístup na trh EÚ. Okrem toho im Európska únia poskytovala nemalé prostriedky vo forme rozvojovej pomoci a vyrovnávacích platieb STABEX a SYSMIN určených na zmiernenie dopadov výkyvov cien tropických plodín a nerastných surovín.
Dohoda z Cotonou je do značnej miery odpoveďou na dlhodobý medzinárodný tlak zameraný na odstránenie výhod odporujúcich pravidlám Svetovej obchodnej organizácie.
V súčasnosti zahŕňa skupina 79 krajín:
Veľký Bysterec

Veľký Bysterec je mestská časť Dolného Kubína, do roku 1949 samostatná obec. Založená bola v 13. storočí.
Poloha.
Sídlisko Bysterec sa nachádza na pravom brehu rieky Orava, západne od centra mesta Dolný Kubín.
Filadelfia

Filadelfia môže byť:
Filadélfia môže byť:
Filadelfia alebo Filadelfeia ("Φιλαδελφεῖα") môže byť aj:
Spotreba

Spotreba alebo konzum môže byť:
Spotreba môže byť:
Konzum môže byť:
Konzumácia

Konzumácia alebo konzumovanie môže byť:
Konzumácia môže byť aj:
Converse (obuv)

Converse je americký výrobca športovej obuvi. Založil ju Marquis M. Converse v roku 1908 v Maldene (Massachusetts).
Sálska dynastia

Panovníci Sálskej dynastie vládli v Svätej ríši rímskej od roku 1024, kedy nastúpil na trón Konrád II. Sálsky. Vystriedali tak dynastiu Saskú. Sálska dynastia sa tiež niekedy označuje ako Henrichovská, podľa častého mena panovníkov – Henrich. Ich domovinou boli Franky. Všetci rímskonemeckí panovníci z tejto dynastie sa stali cisármi.
Sálska dynastia vládla až do roku 1125. Po smrti bezdetného Henricha V. bol kráľom zvolený Lothar III., ktorého vláda bola iba medziobdobím pred nástupom Hohenstaufovcov na trón roku 1138.
Rodové väzby.
Zakladateľom dynastie bol Werner z Wormsu a jeho syn Konrád Červený, lotrinský vojvoda, ktorý zomrel roku 955. Konrád sa oženil s Luitgardou, dcérou cisára Ota I. Ich synom bol Otto I. Korutánsky (vládol 9781004). Synmi vojvodu Ota boli neskorší pápež Gregor V., Konrád a Henrich. Synom Henricha bol prvý cisár zo sálskej dynastie Konrád II. Sálsky.
Prvý rímskonemecký kráľ z dynastie Hohenstaufovcov Konrád III. bol vnukom cisára Henricha IV. Dedičkou sálskych teritórií bola Agnes, dcéra Henricha IV. a sestra Henricha V. Z jej prvého manželstva sa odvodzuje cisársky rod Hohenstaufovcov a z druhého manželstva rakúsky vládnuci rod Babenbergovcov, ktorých zástupcovia boli volení za panovníkov v rakúskom vojvodstve najmä vďaka tejto konexii, za základe Privilegia minus.
Jozef Petrašovič

Jozef Petrašovič (* 16. október 1918, Stročín – † 8. máj 1995, Prešov) bol slovenský stredoškolský pedagóg a entomológ, ktorý má skôr regionálny význam ako faunistik v oblasti východného Slovenska. Bol tiež člen Slovenskej entomologickej spoločnosti pri SAV. 
Svoju dráhu pedagóga začal po úspešnom ukončení vysokoškolského štúdia na Prírodovedeckej fakulte Slovenskej univerzity v Bratislave, kedy začína vyučovať na Štátnom ruskom gymnáziu v Prešove. Vzhľadom na skutočnosť, že bol synom grécko-katolíckeho duchovného, ktorý zahynul počas rokov komunizmu v Leopoldove, bol prepustený zo štátnych služieb. Neskôr pôsobil na Pedagogickej fakulte UPJŠ v Prešove na katedre biológie a potom aj na Prírodovedeckej fakulte UPJŠ v Košiciach. Pracoval na väčšine vedecko-výskumných projektov, ktoré tieto pracoviská v rámci svojich aktivít riešili. Zaoberal sa hlavne výskumom rýb, cicavcov a hmyzu. 
Svoj voľný čas venoval zberu a výskumu motýľov. Úzko spolupracoval s viacerými významnými slovenskými entomológmi, hlavne však s profesorom Andrejom Reiprichom zo Spišskej Novej Vsi. Počas svojich entomologických aktivít preskúmal faunu pohoria Čergov, vodnej nádrže a okolia Domaše, Fintickú lokalitu v Kapušanských vrchoch, Zobranú v Slanských vrchoch i okolie Prešova. Pri svojej práci však nikdy nezabúdal ani na ochranu prírody a krajiny a významne ňou prispel k poznaniu fauny východného Slovenska. V máji až júni roku 1997 bola na jeho pamiatku otvorená v Šarišskom múzeu v Prešove výstava pod názvom: „Zbierka motýľov Jozefa Petrašoviča“. Výstava predstavovala ucelenú zbierku niekoľko tisíc motýľov, ktoré zozbieral a determinoval tento významný východoslovenský entomológ – lepidopterológ.
Zomrel 8. mája 1995 v Prešove.
Jeho zbierka motýľov je uložená vo Východoslovenskom múzeu v Košiciach a Vlastivednom múzeu v Hanušovciach nad Topľou.
Pohár federácie 2007

Pohár federácie 2007 je 45. ročník najdôležitejšej súťaže národných tímov v ženskom tenise. Súťaže sa zúčastnilo 74 tímov. Vo finále, ktoré sa hralo 15. a 16. septembra presvedčivo zvíťazili ruské reprezentantky na družstvom Talianska 4:0 a stali sa po tretíkrát víťazkami Pohára federácie.
Svetová skupina.
Play-off.
Porazení z prvého kola hrali play-off Svetovej skupiny s víťazmi Svetovej skupiny II.
Svetová skupina - play-off.
Dátum: 14.-15. júl
Svetová skupina II.
Dátum: 21.-22. apríl
Víťazné tímy postúpili do play-off o Svetovú skupinu. Porazené tímy hrali play-off o Svetovú skupinu II.
Svetová skupina II - play-off.
Štyri porazené tímy zo Svetovej skupiny II budú hrať play-off proti kvalifikantom. Dva tímy sa kvalifikujú z Euroafrickej zóny I, jeden tím z Ázijskooceánskej zóny a jeden tím z Americkej zóny.
Dátum: 14.-15. júl
Converse

Converse môže byť:
Medvedí potok (prítok Ipoltice)

Medvedí potok je potok v hornom Liptove, v juhovýchodnej časti okresu Liptovský Mikuláš. Je to pravostranný prítok Ipoltice, meria 4,8 km a je tokom IV. rádu. Tečie územím NAPANT-u. 
Tečie v Nízkych Tatrách, v podcelku Kráľovohoľské Tatry, na severozápadnom svahu Veľkej Vápenice (1 691,2 m n. m.) v nadmorskej výške približne 1 480 m n. m. Od prameňa tečie severoseverovýchodným smerom a sprava priberá najprv krátky prítok prameniaci severne od kóty 1 674,6 m, potom prítok (1 110,3 m n. m.) z juhozápadného svahu Medvedej (1 569,7 m n. m.). Ďalej preteká Medveďou dolinou, kde sprava priberá prítok zo severozápadného svahu Medvedej, následne zľava prítok zo severoseverovýchodného svahu Malej Vápenice (1 486,7 m n. m.) a opäť z pravej strany najvýznamnejší prítok (1,8 km) zo severovýchodného svahu Medvedej, ktorý preteká Horárskou dolinou. Napokon sa stáča severozápadným smerom, tečie popri horárni Medvedia na pravom brehu a južne od záveru doliny Ipoltica ústi v nadmorskej výške cca 827,5 m n. m. do Ipoltice.
Driečna

Driečna môže byť:
Driečna (prítok Ipoltice)

Driečna je potok v hornom Liptove, v juhovýchodnej časti okresu Liptovský Mikuláš. Je to pravostranný prítok Ipoltice, meria a je tokom IV. rádu. Tečie na území NAPANT-u.
Prameň.
Tečie v Nízkych Tatrách, v podcelku Kráľovohoľské Tatry, kde pramení na západo-juhozápadnom svahu Veľkej Vápenice () v nadmorskej výške 
Opis toku.
Od prameňa tečie na krátkom úseku na západo-juhozápad, sprava priberá krátky prítok, pod sedlom Priehyba () sa stáča severoseverozápadným smerom a preteká Driečnou dolinou. Ďalej priberá pravostranný prítok () zo západného svahu Veľkej Vápenice, následne ľavostranný prítok zo severovýchodného svahu Kolesárovej () a napokon najvýznamnejší prítok taktiež zľava, Oravcovú. Potom už tečie k ústiu smerom na sever a v blízkosti horárne Ráztoky, na styku troch dolín (Driečnej, Ráztoky a Hoškovej), sa v nadmorskej výške cca vlieva do Ipoltice.
Oravcová

Oravcová môže byť:
Oravcová (prítok Driečnej)

Oravcová je potok v hornom Liptove, v juhovýchodnej časti okresu Liptovský Mikuláš. Je to ľavostranný prítok Driečnej, meria 2,7 km a je tokom V. rádu. Preteká územím NAPANT-u.
Tečie v Nízkych Tatrách, v podcelku Kráľovohoľské Tatry, kde pramení na východnom svahu Oravcovej (1 544,2 m n. m.) v nadmorskej výške približne 1 310 m n. m. Od prameňa tečie na krátkom úseku najprv na severozápad, zľava priberá krátky prítok z východoseverovýchodného úbočia Oravcovej a stáča sa severoseverovýchodným smerom. Z pravej strany následne priberá prítok (1 126,4 m n. m.) zo severozápadného svahu Kolesárovej (1 508,0 m n. m.), stáča sa viac na severovýchod a preteká lokalitou Komorská základina. Ďalej vytvára oblúk prehnutý na juhovýchod a sprava priberá prítok (1,2 km) zo severného svahu Kolesárovej. Tesne pred ústím sa ešte stáča na sever a južne od horárne Ráztoky, v dolnej časti Driečnej doliny, ústi v nadmorskej výške cca 956 m n. m. do Driečnej.
Zoznam miestnych a mestských častí na Slovensku

Toto je zoznam miestnych a mestských častí na Slovensku, obsahuje abecedný prehľad všetkých oficiálne určených miestnych častí obcí a mestských častí miest na Slovensku.
Bill Tilden

William Tatem Tilden II. (* 10. február 1893, Philadelphia, USA – † 5. jún 1953, Los Angeles) známy ako Bill Tilden či pod prezývkou Big Bill Tilden, bol americký tenista. Medzi jeho najväčšie úspechy v tenise patrí 10 titulov v dvojhre na grandslamových turnajoch Wimbledon (1920, 1921, 1930) a U.S. Championships (19201925, 1929) a 6 titulov v štvorhre mužov na Wimbledone (1927) a U.S. Championships (1918, 19211923, 1927).
V roku 1959 bol zapísaný do Medzinárodnej tenisovej siene slávy.
Kariéra.
S tenisom začal ako 19 ročný. Venoval sa aj analýze tenisových zápasov a o tejto tématike napísal aj knihy.
USA reprezentoval aj v Davisovom pohári, odohral celkovo 41 zápasov, z toho 30 v dvojhre (25 výhier, 5 prehier) a 11 v štvorhre (9 výhier, 2 prehry).
Rozum a cit (román)

Rozum a cit (pôvodne sa dielo volalo "Elinor and Marianna" - Elinor a Marianna) je román Jane Austenovej z roku 1811.
Po manželovej smrti sa musí pani Dashwoodová so svojimi tromi dcérami (Elinor, Marianne a Margaret) v dôsledku nedostatku financií vysťahovať. Útočisko nájdu u vzdialeného príbuzného. Rodina sa snaží dať dokopy Marianne a zámožného plukovníka Brandona a tak vyriešiť zlú finančnú situáciu. Ale Marianne ho odmieta a radšej sa zabáva s mladým Willoughbym. Dej ešte zamotáva Edward Ferras, ktorý má záujem o Elinor, ale jeho rodina s týmto vzťahom nesúhlasí.
Do filmovej podoby tento príbeh spracoval v roku 1995 režisér Ang Lee (Tiger a Drak, Skrotená hora) - v hlavných úlohách Emma Thompsonová (Elinor), Kate Winsletová (Marianne), Hugh Grant (Edward Ferras) a Alan Rickman (plukovník Brandon).
Carmina Burana

Carmina Burana je súbor stredovekých pijáckych, ľúbostných a iných básní a piesní, pochádzajúci z 11. - 13. storočia, spísaný okolo roku 1230. Básne známe z rukopisu nájdeného v benediktínskom kláštore v Benediktbeuern, v dedinke na úpätí bavorských Álp. Rukopis je v súčasnosti uložený v Štátnej bavorskej knižnici.
Názov.
Latinský názov "Carmina Burana" vytvoril Johann Andreas Schmeller, nemecký lingvista v roku 1847. Odkazuje na hornonemecké "Bur" (pripomínajúce nemecký názov Bavorska: Bayern). "Carmina Burana" teda znamená „piesne z Bavorska“.
Jazyky.
Najväčší počet z asi dvesto básní je napísaný v stredovekej latinčine, ďalšie sú v tzv. "hornej nemčine", či dialektoch francúzštiny. Zaujímavé je, že niektoré z nich sú v tzv. makarónčine, čo je kombinácia niekoľkých jazykov v jednom texte (tu latinčina a horná nemčina alebo francúzština).
Básne nie sú napísané v klasických latinských metroch hexametra či pentametra, väčšinou je použitý nepravidelný rytmus, ale verše sa zvyčajne rýmujú striedavým rýmom.
Časti rukopisu.
Rukopis je rozdelený do šiestich častí:
Zhudobnenie textu.
Text bol veľakrát zhudobnený, najznámejšie zhudobnenie je bezpochyby z roku 1924, keď Carl Orff zhudobnil 24 básní.
Rozum a cit

Rozum a cit môže byť:
Santa Cruz (ostrov)

Santa Cruz je ostrov v Pacifiku, patriaci do ekvádorského súostrovia Galapágy. Ostrov mierne oválneho tvaru má rozmery približne 32 × 40 km, najvyšší bod má 864 m.
Prakticky celý ostrov je tvorený masívnym štítovým vulkánom, jeho centrálna zóna sa nachádza v severnej časti ostrova. Povrch ostrova je posiaty viacrými krátermi a troskovými kužeľmi. Vek poslednej erupcie nie je presne určený, no niektoré lávové prúdy nemajú viac ako niekoľko stovák rokov.
San Cristóbal (ostrov)

San Cristóbal je najvýchodnejšie umiestnený ostrov súostrovia Galapágy. Jeho povrch je tvorený mlado a nezvetrane vyzerajúcimi početnými lávovými prúdmi. Približne v strede ostrova sa nachádza štítový vulkán s rovnakým menom. Jeho posledná erupcia sa odhaduje na menej ako 1 000 rokov pred Kristom. Asi 5 km od západného pobrežia ostrova sa nachádzajú dva morfologicky odlišné skalné útvary "Kicker Rock". Ich vznik je však priamo spojený so vznikom a neskoršími erupciami prebiehajúcimi na ostrove.
San Cristóbal

San Cristóbal (šp. "Svätý Krištof") môže byť:
San Cristobal môže byť:
Etnické spoločenstvo

Etnické spoločenstvo alebo etnos je trvalé zoskupenie ľudí charakterizované najmä spoločným jazykom a územím, teda kmeň, národnosť, národ a prípadne aj rod. Často býva charakterizované aj homogénnou plemennou štruktúrou a spoločným náboženstvom. Vzniká (podobne ako etnikum) etnogenézou. Pojem nie je identický s pojmom etnikum, ale je mu veľmi podobný.
Extáza (filozofia)

Extáza je (zdanlivé) prekročenie poznávacích schopností, ktoré umozňuje priame, vyššie poznanie zmazaním hranice medzi subjektom a objektom poznania.
Podľa Plotina je extáza vzácna vytrženosť mysle človek, ktorou jedine je poznateľný vyšší, metafyzický svet.
V mystike je extáza duchovná korunovácia na ceste zbožnosti a oddanosti Bohu.
Evokácia

Evokácia () môže byť:
Výslovnosť

Výslovnosť slov, viet a celej reči je spôsob, ktorým jedinec vytvára zvuky, z ktorých sa skladá hovorená reč. Výslovnosť je ovplyvnená použitým jazykom, oblasťou, kde používateľ jazyka žije, jeho pôvodom, vzdelaním a aj jeho osobnosťou.
Správna výslovnosť je dôležitou súčasťou hovorového aj spisovného jazyka. Kodifikácia správnej výslovnosti je spravidla udržovaná predovšetkým jazykovedcami a na hereckých školách. Javisková výslovnosť má dlhú tradíciu.
Slovenská spisovná výslovnosť je záväzne regulovaná posledným vydaním knihy Ábela Kráľa Pravidlá slovenskej výslovnosti.
Pohár federácie 2007 (Svetová skupina)

Svetová skupina je najvyššia úroveň súťaží Pohára Federácie v roku 2007.
Pohár federácie 2007 (Svetová skupina – play-off)

V play-off o Svetovú skupinu sa stretli tímy, ktoré vypadli v prvom kole bojov Svetovej skupiny s víťaznými tímami bojov II. Svetovej skupiny. Víťazné tímy postúpili resp. zostali v prvej Svetovej skupine, kým porazené tímy zostúpili resp. ostali v druhej Svetovej skupine.
Pohár federácie 2007 (Svetová skupina II)

Svetová skupina II je druhá najvyššia úroveň súťazí Pohára federácie v roku 2007. Víťazné tímy postúpili do play-off o prvú Svetovú skupinu. Porazené tímy hrali play-off o druhú Svetovú skupinu.
Kavečany (stredisko)

Kavečany sú t.č. neprevádzkované lyžiarske stredisko nachádzajúce sa severozápadne od centra Košíc v mestskej časti Kavečany. V areáli sa nachádza lyžiarska škola, Penzión pri ZOO a reštaurácia.
V blízkosti sa nachádza bobová dráha, zastávka MHD a celoročne otvorená zoologická záhrada .
Pohár federácie 2007 (Svetová skupina II – play-off)

V play-off o druhú Svetovú skupinu sa stretli porazené tímy z bojov II. Svetovej skupiny s víťaznými tímami kvalifikačných skupín. Víťazné tímy postúpili resp. zostali v druhej Svetovej skupine, kým porazené tímy zostúpili resp. ostali v kvalifikačných skupinách.
Vodná doprava

Vodná doprava je odbor dopravy, ktorý sa zakladá na pohybe plavidla vo/na vode (plavbe), výsledkom ktorého môže byť lodná doprava nákladu a osôb. Vodná doprava (plavba) prebieha na vodných tokoch, kanáloch, vodných plochách, moriach a oceánoch. Podľa spôsobu pohybu vo vode je plavba 
Z pohľadu predmetu dopravy (nákladu alebo osôb) je lodná doprava. 
Z pohľadu využitia vodných hladín sa vodná a lodná doprava rozdeľuje na:
Brusnianka (potok)

Brusnianka je potok na Hornom Pohroní, vo východnej časti okresu Banská Bystrica. Je to ľavostranný prítok Hrona, meria 8,9 km a je tokom III. rádu. Preteká úzkou dolinou a má charakter horskej bystriny.
Charakteristika povodia.
Priemerná lesnatosť povodia dosahuje 70 %, v hornej časti povodia prevláda ihličnatý porast (najmä smrek obyčajný), na dolnom toku sa postupne pridružuje porast jelše lepkavej. Spád toku je 552 m, sklon toku 62,72 ‰, priemerný sklon povodia 107,8 ‰, koeficient vývoja toku 1,51 a hustota riečnej siete 1,04 km/km². Z hypsografických stupňov je najviac zastúpený interval 600-800 m (cca 40 % územia), z hľadiska orientácie voči svetovým stranám prevláda severná a západná orientácia, čo podmieňuje pomalšie topenie snehu v jarných mesiacoch a zamŕzanie toku v zime. Naopak teplé minerálne pramene vyvierajúce v kúpeľoch spôsobujú, že pod nimi už tok nikdy nezamŕza.
Zdrojnice.
Brusnianka vzniká sútokom dlhšieho, zľava pritekajúceho potoka "Peklo" a sprava pritekajúceho potoka "Brzáčka" pri samote Trosky-Brzáčka v nadmorskej výške približne 558 m n. m. Peklo pramení vo Veporských vrchoch, v podcelku Čierťaž, na severozápadnom svahu Žliabkov (1 128,4 m n. m.) v nadmorskej výške cca 1 055 m n. m. Brzáčka pramení tiež vo Veporských vrchoch na juhojuhozápadnom svahu Čierťaže (1 204,3 m n. m.) v nadmorskej výške cca 955 m n. m. Brzáčka je konvenčne považovaná za hlavný tok a jej tok sa zarátava do celkovej dĺžky Brusnianky.
Opis toku.
"Brzáčka" tečie od prameňa najprv severozápadným smerom, po pribratí prvého prítoku sa stáča na západ a ďalej na západojuhozápad. "Peklo" tečie sprvu na západ, pričom sa esovito ohýba, po pribratí svojho prvého prítoku smeruje prechodne na západojuhozápad. V blízkosti osady Starý majer sa oblúkom stáča a pokračuje severoseverozápadným smerom. Od ich sútoku tečie "Brusnianka" k ústiu Čiernej doliny smerom na sever, potom sa stáča na severoseverozápad a na začiatku obce Brusno sa oblúkom stáča k ústiu na západ.
Ústie.
Do Hrona sa vlieva priamo v obci Brusno, južne od centra obce, v nadmorskej výške približne 403 m n. m. 
Obce.
Brusnianka preteká katastrálnym územím obcí:
Pohár federácie 2007 (Americká zóna)

Americká zóna bola jedna z troch regionálnych zón súťaží Pohára federácie v roku 2007.
Skupina I.
Miesto: Pilara Tennis Club, Pilar, Argentína (antuka)&lt;br&gt;
Dátum: 18.-21. apríl
Skupina II.
Miesto: Carrasco Lawn Tennis Club, Montevideo, Uruguaj (antuka)&lt;br&gt;
Dátum: 18.-21. apríl
Pohár federácie 2007 (Ázijskooceánska zóna)

Ázijskooceánska zóna bola jedna z troch regionálnych zón súťaží Pohára federácie v roku 2007.
Skupina I.
Miesto: Scenic Circles Hotel Tennis Centre, Christchurch, Nový Zéland (tvrdý)
Teams ranked by number of rubbers won.
Turbínový motor

Turbínový motor je motor premieňajúci tlakovú energiu a/alebo tepelnú energiu pracovnej tekutiny na mechanickú energiu. Jeho základnou časťou je turbína.
Rozdelenie.
Podľa pracovnej tekutiny:
Turbínový spaľovací motor.
Turbínový spaľovací motor pozostáva typicky z kompresora, spaľovacej komory a turbíny. Každý z uvedených prvkov môže byť zastúpený viacnásobne.
Podľa konštrukčného riešenia možno rozlišovať nasledovné typy motorov:
Radiálny kompresor

Radiálny kompresor (iné názvy: odstredivý kompresor, turbokompresor) je rotačný lopatkový kompresor, v ktorom stlačenie plynného média (najčastejšie vzduchu) je spôsobené odstredivými rýchlosťami na lopatkách kompresora. Vzduch vystupuje z kanála medzi dvoma lopatkami kolmo na os otáčania rotora (radiála). Rýchlosť vystupujúceho vzduchu je daná priemerom lopatiek a rýchlosťou otáčania rotora. Tento typ kompresora má pomerne nízky kompresný pomer na 1 stupni, ale dodáva velké množstvá stlačeného vzduchu. Na výstupe kompresora musí byť doplnený difúzor ktorý zníži rýchlosť prúdenia vzduchu a zvýši tlak. Pre potreby nárastu tlaku na výstupe kompresora je možné tento kompresor spájať do série na jeden hriadeľ. Na základe toho aký počet týchto kompresorov spojíme do série vzniká viacstupňový kompresor. Počet kompresorov v rade za sebou udáva počet stupňov. V praxi sa na stláčanie vzduchu v motoroch a používajú jeden až dvojstupňové kompresory.
Majstrovstvá Európy družstiev juniorov v bridži 2007

Majstrovstvá Európy družstiev juniorov v bridži 2007 sa konali v talianskom meste Jesolo od 11. júla do 21. júla 2007.
Súťažilo sa v troch kategóriách - juniori, školáci a dievčatá. Slovensko štartovalo iba v kategórii juniorov.
Boli to druhé ME, na ktorých sa zúčastnilo i družstvo Slovenska. Počet štartujúcich družstiev bol 22. Hralo sa systémom každý s každým, zápasy sa hrali na 20 rozdaní.
Výkonnostný cieľ.
Nehrajúci kapitán stanovil tento výkonnostný cieľ: "Na ME 2004 Slovensko skončilo na poslednom mieste s priemerným ziskom 5,5 VP na zápas. Cieľom pre tohoročné ME je získať aspoň 11 VP na zápas, zisk menej ako 10 bude pokladaný za sklamanie, viac než 13 by bolo veľkým úspechom."
Tento výkonnostný cieľ sa nepodarilo naplniť. Po veľmi dobrom začiatku súťaže, keď Slovensko v prvých troch zápasoch vyhralo dva, prišli vysoké prehry a Slovensko skončilo znova na poslednom mieste. Oproti vystúpeniu v roku 2004 sa napriek tomu výrazne zlepšilo, dosiahli priemer 8,15 VP na zápas, čo je takmer o 50% viac, než na ME v Prahe.
Víťazi jednotlivých kategórií.
Juniori.
22 štartujúcich družstiev.
Školáci.
16 štartujúcich družstiev.
Dievčatá.
12 štartujúcich družstiev.
Klagenfurt am Wörthersee

Klagenfurt am Wörthersee (slovin. "Celovec ob Vrbskem jezeru", slov. historický názov "Celovec", ) je hlavné mesto rakúskeho spolkového štátu Korutánsko, pri rieke Glan. Od 3. júla 2007 sa k názvu "Klagenfurt" pridáva aj prívlastok "am Wörthersee".
Prvé osídlenie pochádza z 12. storočia, dnes tu žije okolo 98-tisíc obyvateľov, vrátane okolo 1 700 korutánskych Slovincov, čo je asi jedna desatina slovinskej menšiny v Rakúsku.
Pohár federácie 2007 (Euroafrická zóna)

Euroafrická zónabola jedna z troch regionálnych zón súťaží Pohára federácie v roku 2007.
Skupina I.
Miesto: Tennis Club Akademik, Plovdiv, Bulharsko (antuka)&lt;br&gt;
Dátum: 18.-21. apríl
Skupina II.
Miesto: National Tennis Centre, Petit Camp, Phoenix, Maurítius (tvrdý)&lt;br&gt;
Dátum: 17.-20. apríl
Skupina III.
Miesto: National Tennis Centre, Petit Camp, Phoenix, Maurítius (tvrdý)&lt;br&gt;
Dátum: 23.-27. apríl
Buják

Buják () je obec v Maďarsku v Novohradskej župe v obvode Pásztó.
Má rozlohu 5304 ha a žije tu 2279 obyvateľov (2007).
Cered

Cered je obec v Maďarsku v Novohradskej župe v obvode Salgótarján.
Má rozlohu 3 858 ha a žije tu obyvateľov ().